Diari Oficial de la Generalitat Valenciana


Sumari del DOGV 2796, del 22-07-1996 (1996/838853)

RESOLUCIÓ de 29 de març de 1996, del president de la Comissió Territorial d'Urbanisme d'Alacant, pel qual es fa públic l'acord de la Comissió Territorial d'Urbanisme d'11 de desembre de 1995, relatiu al Pla Parcial del Sector UBZ-2 del municipi de Monforte del Cid.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838853


Data del document
:   29-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 29 de març de 1996, del president de la Comissió Territorial d'Urbanisme d'Alacant, pel qual es fa públic l'acord de la Comissió Territorial d'Urbanisme d'11 de desembre de 1995, relatiu al Pla Parcial del Sector UBZ-2 del municipi de Monforte del Cid.   
La Comissió Territorial d'Urbanisme en la sessió del dia 11 de desembre de 1995 va adoptar l'acord següent:  
«Vist l'expedient de referència i d'acord amb els següents:  
Antecedents de fet  
Primer  
L'Ajuntament, en la sessió plenària de 31 de març de 1995, va acordar-ne l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana d'11 de març de 1994, i en un dels diaris de major difusió provincial, el 28 de febrer de 1994; s'hi va presentar una al·legació.  
Segon  
La documentació està integrada per memòria informativa i justificativa, plànols d'informació i ordenació, ordenances, pla d'etapes i estudi econòmic i financer.  
Tercer  
La finalitat d'aquest expedient és el desenvolupament del sector UBZ-2 residencial de les normes subsidiàries de planejament del municipi de Monforte del Cid, aprovades definitivament per la Comissió Territorial d'Urbanisme el 22 de juny de 1992.  
El sector amb una superfície de 607.920 metres quadrats, es adjacent al sector UBZ-5 i en un dels seus límits a l'autovia Madrid-Alacant.  
El Pla Parcial preveu la construcció de 1.403 habitatges als efectes d'aplicació de les reserves reglamentàries per a dotacions (annex del Reglament de Planejament). Es compleixen les reserves esmentades.  
Quart  
Es justifica el proveïment d'aigua potable segons certificat de la CompaÑía de Aguas Municipalizadas d'Alacant de data 24 de març de 1995, i es garanteix el subministrament per als sòls urbanitzables números 2 i 5.  
Es garanteix l'evacuació d'aigües depurades per a l'ús agrícola que han d'utilitzar la Comunitat de Regants d'El Rebolledo que estan disposats a utilitzar aquestes aigües. No obstant això, també es garanteix que les aigües residuals depurades podran abocar-se al barranc d'El Infierno, segons informe favorable de la Confederació Hidrogràfica del Xúquer.  
Cinqué  
L'informe de la Unitat de Carreteres del Ministeri d'Obres Públiques, Transport i Medi Ambient, va obligar a diverses modificacions relatives fonamentalment a l'accés del sector des de l'Autovia que han estat esmenades, i es va emetre informe favorable en data 15 de novembre de 1995.  
Consideracions tecnicojurídiques  
Primera  
La tramitació s'estima correcta d'acord amb el que estableixen l'article 116 del Text Refós de 1992 i els articles del 127 al 130 del Reglament de Planejament, per remissió del 138.2 del text legal esmentat.  
Segona  
La documentació s'estima completa de conformitat amb l'article 83.5 del Text Refós de 1992 i els articles de l57 al 63 del Reglament de Planejament.  
Tercera  
En l'equipament social s'haurà de distingir l'ús sanitari i l'administratiu, segons l'article 10 de l'annex del Reglament de Planejament.  
Quarta  
Quant a l'execució del Pla Parcial caldrà ajustar-se a la regulació que respecte d'açò estableix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en especial al que disposa la disposició transitòria quarta.  
Cinquena  
D'acord amb el certificat aportat per l'Ajuntament relatiu al proveïment d'aigua potable al sector i l'execució de les obres necessàries que s'hi arrepleguen, el promotor de l'actuació haurà de subscriure els compromisos esmentats, i s'ha d'arreplegar igualment tot això amb posterioritat en el programa que es fa amb aquesta finalitat.  
Sisena  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.b) del Text Refós de la Llei sobre el Règim del Sòl i Ordenació Urbana, aprovada pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, la Comissió Territorial d'Urbanisme acorda:  
Aprovar definitivament l'expedient de referència, i supeditar la seua publicació i, per tant, la seua eficàcia al fet que s'esmenen les observacions efectuades en les consideracions tercera i quarta.»  
Vist l'acord adoptat per la Comissió Territorial d'Urbanisme en la sessió d'11 de desembre de 1995, pel qual es va aprovar definitivament l'expedient de referència i se supedita la seua publicació al compliment de certes condicions, així com la documentació presentada per l'Ajuntament, amb data 17 de gener de 1996, que compleix en tots els punts l'acord de la Comissió, resolc:  
Ordenar la publicació immediata de l'acord d'aprovació definitiva esmentat a l'efecte de la seua entrada en vigor, i recordar a l'Ajuntament que ha de publicar íntegrament en el Butlletí Oficial de la Província d'Alacant les ordenances i normes urbanístiques, a fi que vigesquen, d'acord amb el que estableixen l'article 124 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, l'article 70 de la Llei 7/1985, de 2 d'abril, Reguladora de les Bases de Règim Local, i l'article 59.4 de la Llei 6/1994, de 15 de novembre, Reguladora de l'Activitat Urbanística. Així mateix, s'haurà de notificar el contingut de la resolució a tots els interessats que apareguen en l'expedient.  
Contra aquest acord, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans Urbanístics de la Generalitat Valenciana.  
Alacant, 29 de març de 1996.- El president de la Comissió Territorial d'Urbanisme: Fernando Modrego Caballero.